Ангел Попов
Равноденствие

chitanka.info

Немилостива възраст,

Дантево прозрение!

Почти отгатвам в тебе

на своя дух контурите.

Съзвездия неясни

зад тях са очертани,

а вътре в тях бушува

материя неукротена.

Бягащ от признания,

жаден за разбиране,

какво ми носиш още

нечувано, невиждано?

Немилостива възраст!

Вгледана еднакво

към изгрева и залеза,

бедна на илюзии,

хора и приятелства

загубила по пътя,

нима ми обещаваш

вселената в замяна?

Бляскаща в движение,

в миг себе си разкрила,

потъваща в безкрая,

живяна много пъти,

докрай неизживяна.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.